**ГЕОГРАФИЯ ПӘНІН КІРІКТІРУ ӘДІСІ АРҚЫЛЫ ОҚЫТУ**

С.Қ.Нұрқуат

«Қайнар» колледжінің география пәнінің оқытушысы. Ақтау қаласы

Елбасымыз Н.Ә.Назарбаев : «Қазақстан әлемде тұрғындары үш тілді қатар қолданатын, яғни қазақ тілі-мемлекеттік тіл, орыс тілі-халықаралық тіл ретінде, ағылшын тілі- әлемдік экономиканың жетістікті интеграциясы ретінде, жоғары білімді елдер қатарында қабылдануы  тиіс»- деген болатын. Қазіргі таңда адам қызметінің барлық салаларында жаһандану үрдісі орын алғандықтан, білім беру саласында қайта қарастырулар жетілдіруде. Сол себептен ақпараттық- комуникативтік құзырлықпен қатар, полимәдениеттілік бүгінгі уақытта әлемдік білім беру қоғамдастығының кеңістігін қалыптастыратын білім беру құзырлығының басты бағыттарының бірі ретінде анықталды. Үш тілде оқытудың негізгі мақсаты: бірнеше тілді меңгерген, әлеуметтік және кәсіптік бағдарға қабілетті, мәдениетті тұлғаны дамыту және қалыптастыру. Осы мақсаттарға жетудің негізгі жолдарының бірі - кіріктіріп оқыту оқыту әдісі болып табылады. Кіріктірілген білім бағдарламасының алға қойған мақсаты айқын, бағдары жүйелі. Зиялы азаматты – сана әлеуеті жоғары дамыған, сын тұрғысынан және жаңашыл ойлай білетін, рухы мықты, өз білімін қоғамның алға басуына жұмсай алатын адамды тәрбиелеуге ұмтылады. Аталмыш білім беру бағдарламасында тәрбие мен оқыту ажырамас байланыста болады. Кіріктірілген білім беру бағдарламасын табысты жүзеге асыру үшін белсенді оқыту, командалық оқыту,пәндік-тілдік кіріктірілген оқыту (CLIL), т.б. озық педагогикалық әдістерді қолдану талап етіледі.

CLIL әдісін көптілді білім беру саласындағы ғалым Дэвид Марш 1994 жылы Еуропадағы тілдік білім берудің жағдайы туралы зерттеулерді үйлестіру жұмысының барысында қолданысқа енгізген. Пән мен тілді кіріктіріп оқытудың өзара тығыз байланысты 4 негізгі қағидаты бар: мазмұн (Content),коммуникация (Communication), таным (Cognition), мәдениет (Culture).Д. Граддолдың айтуы бойынша, CLIL студенттерге ең алдымен ағылшын тілі деңгейін арттыруға мүмкіндік береді. Фил Болл,Стив Дарн, Койл, Дэвид Марш сынды көптеген зерттеушілер білім беру саласындағы пәндік-тілдік кіріктіруді іске асыруда екі негізгі тәсілді бөліп көрсетеді: Content-driven education, онда оқыту процесі барысында бірінші кезекте оқу пәнінің мазмұнын игерту; Language-driven education- оқыту процесі барысында негізінде шет тілін оқыту. Бұл бөлу шартты түрде және екі тәсіл де бір-бірін өзара толықтыра отырып, бір мезгілде пайдаланылатынын атап өткен жөн.

Қазіргі білім беру мазмұнының жаңаруына сай мен пәндік-тілдік кіріктірілген оқыту жүйесіне (CLIL ) бетбұрыс жасадым. Себебі,студенттер география пәнінде әлемнің көптеген елдерінің мәдениеті мен өркениетін оқығанда,ағылшын тілінің қажеттілігі байқалады. Ағылшын тілі- халықаралық байланыс тілі болғандықтан,географиялық қызықты мәліметтер мен деректер ғаламторда ағылшын тілінде беріледі. География пәнінде пән мен тілді кіріктіре оқыту оқу үдерісінің сапасын жоғарылатып қана қоймайды, сонымен қатар, колледждегі білім берудің маңызды міндеті – студенттердің пәнаралық байланыс негізіндегі ақпараттық мәдениетін қалыптастыру мәселесін шешуді көздейді. Кіріктіре оқыту барысында ойлаудың жаңа деңгейі яғни кең арналы, кіріктірілген ойлау қалыптасады. Мұндай ойлауда бір пән арқылы ғана қалыптасатын ойлаудың тар шеңберінен тысқары шығатын, пәнаралық байланыс аясын кеңейтетін, оқу материалдарын қайталаудан сақтайтын деңгей пайда болады.

Кіріктіре оқыту, түптеп келгенде, білім беру үдерісіндегі оқушы мен мұғалімнің өзара дидактикалық қатынасында жаңа психологиялық жайлы қатынас қалыптасады. Кіріктірілген сабақты өткізуде, барлық сабақты өткізу сияқты, оқыту әдістемесі маңызды орын алады. Бүгінгі күні CLIL пәндік-тілдік кіріктірілген оқыту білім беру әдістемесінің ең жемістісі болып саналады. Бұл әдіс екі пәнді, оның бірі шет тілін, кіріктіре оқытуға мүмкіндік береді. Ерекше, осы пәнге тән терминдерді, белгілі бір тілдік құрылымдарды, оқып-біледі, пәндік терминология арқылы оқушының сөздік қоры да байып, дамиды.

*Пән мен тілді кіріктіріп оқыту сабағында* уақыттың көп бөлігі мәтінмен жұмыс істеуге берілсе де, мүмкіндігінше тілдік дағдылардың (айтылым,жазылым,оқылым,тыңдалым) түрлерімен қатар пән мен тілді кіріктіріп оқытудың төрт (4Cs) негізгі қағидаты қамтылуы керек. Оқу материалын таңдау кезінде оқушылардың жас ерекшеліктері мен тілдік дайындық деңгейлеріне сай, стилдері әр түрлі түпнұсқаға барабар мәтіндерді іріктеу қажет. Мәтіндер шағын бөліктерге бөлініп, суреттермен, схемалармен, карталармен қоса берілсе, оқушылар тез қабылдайды. сабақ барысында аудио және бейне материалдарды да қолдануға болады. Студенттерге материалдың бір бөлігін аудиомәтін түрінде бере алады, ал оқытудың зерттеу әдістерін қолдана отырып, материалды диалог пен әңгімелесу арқылы игеруге мүмкіндік бар. Сабақ барысында тыңдалымды жазылыммен байланыстыруға болады, мысалы, кестелер толтыру, схемалар сызу, көп нүктенің орнына сөздер жазу, т.б. Мұғалім сабақты ағылшын тілінің элементтері мен сөздік қолдану арқылы жүргізеді.Тапсырма студенттердің деңгейлеріне сәйкес беріледі.

Сабақты жоспарлау кезінде мұғалім пәндік мазмұн (content) бойынша сабақтың мақсаты мен міндетін, оқушыларға не үйрете алатынын,сабақтан күтілетін нәтижені,ал коммуникация(communication)- пән мазмұнын игеру үшін қандай тіркестер мен арнайы терминдерді қолдануы керек екенін, ол терминдер оқушылардың тілдік деңгейіне сай екенін, таным -балалардың сын тұрғысынан ойлау дағдыларын дамыту үшін қандай сұрақтар қою керек екенін,сын тұрғысынан ойлау дағдыларын дамыту үшін қандай тапсырмалар дайындау керек екенін, мәдениет(сulture*)-*осы тақырыпты оқып – үйрену барысында қандай мәдени құндылықтар қалыптасатынын, тақырып арқылы оқушылардың адамгершілік қасиеттерін қалай тәрбиелеуге болатынын,бұл қағидатты пән мен тілді кіріктіріп оқыту әдісінің қалған үш қағидатымен қалай байланыстыруға болатынын білуі тиіс.

Сабақты жоспарлау кезінде SMART мақсатының критерийлерін сақтай отырып, пәндік және тілдік мақсаттарды қалыптастыру қажет. Мақсаты нақты, өлшенетін, қолжетімді, өзекті, уақытпен шектелген болуы тиіс. Сабақтарда сөйлеу әрекетінің барлық түрлері болуы керек, бірақ бұл технологияның негізгі тәсілдерінің бірі мәтінмен жұмыс болып табылады. Мәтіндер мәтінге дейінгі және мәтіннен кейінгі тапсырмаларды қамтуы тиіс. Мысалы, « Батыс Еуропа елдерінің экономикасы» тақырыбы бойынша интернет ресурстарда ағылшын тілінде ұқсас мәтінді табамыз. Онлайн құралдар арқылы қабылдау үшін оқу тұрақсыздығы мен қолжетімділігін тексереміз. Кілт сөздерді мәтінде бөліп алып,оқу стратегиясын қолданамыз.

«География » пәні бойынша сабақ үлгіcі

Сабақ тақырыбы « Батыс Еуропа елдерінің экономикасы» .

Сабақ мақсаты: Батыс Еуропа елдерімен танысу. Батыс Еуропа елдерінің экономикасын оқып,түсіну.

Тілдік мақсаты: студенттердің тілдік дағдыларын дамыту (оқылым, тыңдалым, жазылым, айтылым), оларды сабақ үстіндегі түрлі әрекеттерде қолдану; студенттер келесі терминдерді біледі және пайдаланады: world, Western Europe, economy, gross domestic product.

**І. Ұйымдастыру кезеңі**

Студенттердің назарын жаңа сабаққа аудару. Өзіңмен бірге отырған жұптасыңнан Батыс Еуропа туралы не білетінін сұра.

**II.Сөздікпен жұмыс.**

мемлекетттік құрылымы-the state system

Батыс Еуропа-Western Europe

федералды мемлекет-federal state

табиғи ресурстар-natural resources

машина жасау-engineering

тау-кен өнерекәсібі-mining dereks

автокөлік-motor transport

экономика- economy

 жапы ішкі өнім- gross domestic product

өңдеу өнеркәсібі-manufacturing industry

*Мәтін. Батыс Еуропа елдерінің экономикасы қандай?*

Әлемдік экономикада Батыс Еуропа ерекше орын алады. Батыс Еуропа аумағы, халық саны, табиғи ресурстары, экономикалық және ғылыми-техникалық әлеуеті бір-бірінен ерекшеленетін 9 елді (Австрия, Венгрия, Франция, Германия, Лихтенштейн, Люксембург, Монако, Нидерланды и Швейцария) қамтиды. Германия экономикасында негізгі рөлді машина жасау,металлургия,химия өнеркәсібі алады.Францияда жыл сайын шамамен 4 млн автокөлік дайындалады. Әлемдегі аэроғарыш , парфюмерия және фармацевтикалық өнім өндірісі ерекше дамыған. Лихтенштейн экономикасының басты саласы — өңдеу өнеркәсібі: металл өңдеу, дәл аспап жасау,оптика, вакуумдық техника, электрондық жүйелер, микропроцессорлар өндірісі. Австрия экономикасында темір жол тасымалы,әуе тасымалдары мен мұнай компаниялары жетекші орын алады. Венгрия негізінен машина жасау өнімдерін және басқа да өнеркәсіптік тауарларды экспорттайды. Люксембург темір кенін өндіру, темір және шойын өндіру есебінен экономикасын қарқынды дамытуда. Монако экономикасы негізінен туризм, ойын бизнесі, жаңа резиденциялар құрылысы есебінен дамуда. Швейцария экономикасында химия және фармацевтика өнеркәсібінің өнімдері, дәлме-дәл аспаптар, сағаттар және зергерлік бұйымдар,ауыл шаруашылығы, орман шаруашылығы және балық аулау өнімдері маңызға ие. Нидерландының маңызды салалар:машина жасау,электроника,мұнай химиясы,әуе құрылысы.

**ІII. Келесі сөздерді мәтіндегі бос орындарға сәйкесінше қойып шық.**

Western Europe, natural resources, engineering, motor transport

1.Әлемдік экономикада\_\_\_\_\_\_\_\_\_\_\_ ерекше орын алады.

2.Батыс Еуропа аумағы, халық саны, \_\_\_\_\_\_\_\_\_\_, экономикалық және ғылыми-техникалық әлеуеті бір-бірінен ерекшеленетін 9 елді қамтиды.

3.Германия экономикасында негізгі рөлді \_\_\_\_\_\_\_\_\_\_\_\_\_,металлургия,химия өнеркәсібі алады.

4.Францияда жыл сайын шамамен 4 млн \_\_\_\_\_\_\_\_\_\_\_\_дайындалады.

**IV. Батыс Еуропа мемлекеттерінің атауын қазақ тілінде жазыңыз.**

Austria,Germany,Ireland,Liechtenstein,Luxembourg,Monaco,Netherlands,France, Switzerland.

**V. True or False (дұрыс немесе бұрыс)**

1. Францияда аэроғарыш , парфюмерия және фармацевтикалық өнім өндірісі ерекше дамыған.

2. Швейцарияның экономикасының негізі-балық шаруашылығы.

3. Австрия экономикасында темір жол тасымалы,әуе тасымалдары мен мұнай компаниялары жетекші орын алады.

4.Монако әлемдегі жер көлемі бойынша ең ірі мемлекеттердің бірі.

**VI. Мәтін бойынша екі сұрақ құрастыр. Жұптасыңмен сұрақ алмасып, оларға жауап бер**

**VI Тыңдалым. Мәтінді тыңдап, келесі сұрақтарға жауап бер**

1. Батыс Еуропаға қай мемлекеттер кіреді?

2.Батыс Еуропаның қай елдерінің экономикасында машина жасау маңызға ие?

3. Монако экономикасының негізін қай салалар құрайды?

**VII. Жазылым. Суретте бейнеленгенді жазбаша сипатта (2-3 сөйлем)**



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Жоғарыда көрсетілгендей сабақ барысында студенттерге ағылшын тілінің элементтерін қолдану арқылы жеңіл тапсырмалар беріледі.Ал,сабақтың қалған бөлігіндегі тапсырмалар қазақ тілінде беріледі. Бағытталған білім алушыларға тапсырмалар ұсынамын: ағылшын тіліндегі сөздік қорын толықтыруға; ой білдіру, ақпаратты ауызша түрде ағылшын тілінде беру дағдыларын дамыту; мұғалім мен оқушылардың сөздерін, аудио және бейнежазбаларды тыңдау қабілетін қалыптастыруға; оқылатын тақырып бойынша ағылшын тілінде оқылған мәтінді түсіну; жазбаша нысанда ақпарат беруге (қажет болған жағдайда).

Болашақ жастарға тиесілі. Және өз болашағын ойлайтын әрбір ел бірінші кезекте білім беруді дамытады. Оның үстіне біздің ғылыми-техникалық жетістіктеріміздің қарқынды дәуірінде. Сондықтан біздің жастарымыз оқуға, жаңа білімді меңгеруге, күнделікті өмірде жаңа білім мен технологияларды шебер және тиімді пайдалануға тиіс. Қорыта айтқанда, кіріктірілген білім бағдарламасы, ондағы студенттерді заман талабына сай білімін дәл айқындауға мүмкіндік беретін бақылау жүйесі.

**Пайдаланылған әдебиеттер:**

1. Coyle D. *Content and Language Integrated Learning: Motivating Learners and Teachers.* The CLIL Teachers Toolkit: a classroom guide. Nottingham: The University of Nottingham, 2007.

2. Нұрақаева Л.Т., Шегенова 3.К. :Пән мен тілді кіріктіріп оқыту әдісін (clil) қолдану туралы мұғалімдерге арналған әдістемелік нұсқаулық

3.  Пассов Е.И. Коммуникативный метод обучения иноязычному говорению,2-е изд. – М.: Просвещение, 1991. – 116 б.

4. Хакимиова Н. Критериальное оценивание как педагогическая технология / colligy.ucoz.ru

5. Мектептегі шет тілі. Республикалық әдістемелік-педагогикалық журнал. №4 (22), 2006ж